**Zaključci sa 18. sjednice NVa – 21.08.2025.**

DNEVNI RED:

1. Usvajanje zapisnika sa 17. sjednice Nastavničkog vijeća održane 19. kolovoza 2025. godine,
2. Rezultati uspjeha učenika nakon održanog popravnog roka školske 2024./2025. godine,
3. Utvrđivanje broja učenika koji pristupaju obrani završnog rada u jesenskom roku,
4. Upisi učenika u druge, treće i četvrti razred,
5. Molbe učenika,
6. Razno.

**Točka 1)**

Otvorila se rasprava glede teksta zapisnika 17. sjednice Nastavničkog vijeća održane 19. kolovoza 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Voditeljica B.B. upoznaje Nastavničko vijeće s rezultatima uspjeha učenika nakon održanog popravnog roka školske 2024./2025. godine. Ukupno je osmero učenika bilo na popravnom roku i to šestero iz predmeta praktična nastava, jedna učenica iz 1.5 razreda iz predmeta Matematika i jedan učenik iz Ugostiteljskog posluživanje. Svi učenici su uspješno položili popravne ispite.

**Točka 3)**

Voditeljica B.B. informira Nastavničko vijeće o učenicima koji pristupaju obrani završnog rada u jesenskom roku. Učenici koji su stekli uvjete pristup obrani završnog rada su L.B. i E.K. Obrana završnog rada održat će se u četvrtak, 28. kolovoza u 9.30 sati u kabinetu posluživanja 3. Ispitno povjerenstvo čine mentori učenika – nastavnici D.P. i D.G. te razrednici učenika – M.N. i M.K.

**Točka 4)**

Ravnateljica informira Nastavničko vijeće vezano za upise učenika u više razrede. Upisi učenika u druge, treće i četvrti razred održat će se 28. i 29. kolovoza od 09.00 do 12.00 sati u zgradi škole na Gorovu u učionici 1. Na upisima trebaju biti razrednici i voditelji praktične nastave. Učenici trebaju uplatiti 7 eura vezanih za osiguranje učenika, a koje uključuje godišnje osiguranje učenika od posljedica nesretnog slučaja, unapređivanje uvjeta rada, fotokopiranje, rad školske knjižnice i projekata škole.

**Točka 5)**

Majka učenice K.R. šalje zamolbu za prelazak iz Strukovne škole Gospić u treći razred Ugostiteljske škole Opatija, za zanimanje turističko – hotelijerski komercijalist radi preseljenja. Učenica je završila drugi razred s odličnim uspjehom. Nastavničko vijeće jednoglasno prihvaća molbu učenice. Učenica se upisuje u razredni odjel 3.1 s početkom nove školske godine 2025./26.

**Točka 6)**

Ravnateljica informira Nastavničko vijeće da ćemo od 01. rujna imati nove nastavnike iz predmeta engleski jezik, njemački jezik i iz ekonomske grupe predmeta.

Ravnateljica informira Nastavničko vijeće o vremeniku održavanja natjecanja na koja smo se prijavili:

Natjecanje GATUS ove godine održava se od 05. – 10 rujna u Crnoj Gori.

Natjecanje AEHTA održava se od 03. – 08. studenog 2025. godine u Švedskoj, Västeras.

Nastavnik N.N. i četvero učenika iz razreda 2.2 idu u Belgiju na stručno usavršavanje iz slastičarstva u Belgiju.

Ravnateljica moli Nastavničko vijeće da imaju razumijevanja za učenike koji će se pripremati za natjecanja.

Ravnateljica obavještava Nastavničko vijeće da smo potpisali Sporazum sa turističkom zajednicom Kvarnera. Predmet Sporazuma je suradnja na projektu Kvarner - Europska regija gastronomije 2026, koji je dio međunarodne poslovne platforme European Region of Gastronomy. Platforma djeluje u sklopu IGCAT-a (Institute for Gastronomy, Culture, Arts and Turism). Kvarner će titulu Europske regije gastronomije nositi tijekom 2026. godine, a Škola ima pravo upotrebe logotipa Kvarnera i popis službenih hashtagova te sve druge marketinške mogućnosti.

Profesorica I.L. obavještava Nastavničko vijeće da u sklopu projekta RurAIni turizam – korak u budućnost od 20.09 – 26.09. godine dolaze učenici i nastavnici iz Ekonomsko – trgovinske škole Smederevo.

Ravnateljica podsjeća razrednike da urade sve potrebno u e dnevnicima.

Nastavnica I.P.T. informira Nastavničko vijeće da se u petak, 22. kolovoza održava pismeni ispit iz hrvatskog jezika – esej. U utorak, 26. kolovoza 2025. održava se ispit iz biologije koji je prijavio jedan učenik. U srijedu, 27. kolovoza održava se ispit iz matematike. Svi učenici su prijavili osnovnu razinu kao i na ispitu Državne mature iz engleskog jezika koji je na rasporedu 29. kolovoza 2025.godine.

Ravnateljica obavještava Nastavničko vijeće da će posljednja sjednica ove školske godine biti u četvrtak, 28.08. 2025. godine, a prva sjednica u novoj školskoj godini bit će u četvrtak, 04. rujna 2025. godine.

Sjednica je završila u 13.05 sati.